Mikä on mielipiteesi hyttysistä?
Kyllähän ne minua ärsyttävät.
Ne pistävät ja saan paukamia Seattlen kesässä.
Mutta en ole koskaan asunut paikassa, jossa on malariaa.
Anopheles-sukuun kuuluvat hyttyset levittävät malariaa ihmisiin,
jolloin malaria siirtyy ihmisestä hyönteiseen -
ja taas takaisin ihmiseen.
Malaria tappaa 400 000 lasta vuodessa.
Sitä ei tapahdu rikkaissa maissa.
Se on eräänlainen laiminlyöty sairaus.
YHTEISKUNNAN VIHOLLINEN NRO 1
Kun on kyse sairauksista,
saamme tilaisuuden kehittää huipputeknologiaa,
kuten rokotteita ja vasta-aineita,
ja kiistanalaisempia tekniikoita, kuten geenimuokkausta,
ja käyttää niitä yrittäessämme hävittää nämä sairaudet planeetalta.
Malarian hävittäminen olisi ihmiskunnan suurimpia saavutuksia.
BILL GATESIN KATSAUS TULEVAISUUTEEN
VOIMMEKO PÄIHITTÄÄ SAIRAUDET?
MALARIAOSASTO SIAYAN PIIRIKUNTA, KENIA
Malaria on suuri ongelma täällä. Se vaatii sairaalahoitoa.
Jos hoitoihin ei ole rahaa, malaria tappaa.
Se voi tappaa vauvan.
Se on tappanut monia vauvoja.
Se tappoi läheiseni vauvan.
Siskoni vauvan.
Hän alkoi kouristella. Kuume oli korkea. En tuhlannut aikaa.
Hankin kyydin ja toin hänet äkkiä tänne.
Hänen malariatapauksensa oli vakava.
Olen pahoillani, tyttövauva.
Meillä on yksi happipullo.
Voitko täyttää happea?
Malariaosastoilla näkee, millaista hätäännystä tauti aiheuttaa,
koska osastoilla ei ole ikinä tarpeeksi henkilökuntaa,
koska malaria on kausiluonteinen sairaus. Kun sadekausi alkaa,
hyttyspopulaatio kasvaa eksponentiaalisesti.
En osaa edes sanoa, montako kertaa sairastin malarian lapsena.
Näen yhä selvästi isäni.
PÄÄTUTKIJA
Hän seisoi sänkyni vieressä ja katsoi minua.
Näin hänen silmissään paljon pelkoa.
Jos malaria tappaisi 600 000 ihmistä Yhdysvalloissa tai Euroopassa,
ongelma olisi täysin toisenlainen.
GATESIN SÄÄTIÖ
Malariaa esiintyy eniten köyhimmissä väestöryhmissä,
jotka eivät ole terveydenhuollon piirissä.
Mali, Burkina Faso, Norsunluurannikko,
Nigeria ja Kongon demokraattinen tasavalta muodostavat alueen,
jossa nähdään eniten tartuntoja, jotka on pysäytettävä.
Sellaista ei kohdata missään muualla.
MITEN HYTTYNEN LEVITTÄÄ TAUTIA
Malaria on loinen, jonka saa hyttysen pistosta.
Loinen kulkee elimistössä ja sairastuttaa maksan.
Kun se on ollut jonkin aikaa maksassa,
yksi sairastunut maksasolu vapauttaa 400 000 loista,
jotka alkavat tunkeutua punasoluihin.
Loinen tunkeutuu punasoluun, syö sen -
ja hajottaa punasolun tunkeutuakseen toisiin punasoluihin.
Se valtaa koko verenkierron.
Kun kaikki sairastuneet punasolut hajoavat, sen tuntee.
Silloin on voimakkaita vilunväristyksiä, kuumetta ja hikoilua.
Se uuvuttaa. Joissain tapauksissa se iskee niin kovaa,
että alkaa voida pahoin ja oksentaa. Tällainen tapaus on lievä.
Edetessään malaria voi aiheuttaa hengitysvaikeuksia,
pitkäaikaista anemiaa, tulehdusta aivoissa,
ja aivan liian usein se johtaa kuolemaan.
Nuorimmat lapset ja haavoittuvaiset vauvaa odottavat naiset kantavat -
todella tuhoisan malarian taakan.
Alun perin malaria oli eräänlainen vesilevä -
600-800 miljoonaa vuotta sitten.
Siinä on vielä jälkiä fotosynteesistä.
Uskomme, että nyky-malaria tulee linnuista -
ja on noin 130 miljoonaa vuotta vanha.
Suhde on symbioottinen.
Patogeenit käyttävät meitä lisääntyäkseen,
ja malaria tarvitsee kaksi isäntää.
Se tarvitsee hyttysen ja toissijaisen isännän,
oli se sitten ihminen, matelija, sammakkoeläin tai apina.
Kaikilla esiintyy malariaa.
Ihmiset eivät kiinnitä siihen huomiota.
Amerikkalaiset ovat erityisen hyviä olemaan ajattelematta mitään,
mikä ei vaikuta heihin suoraan.
Malaria vaikutti isovanhempiini.
Se oli iso juttu 1900-luvun alussa.
Yhdysvaltain tautikeskus sijaitsee Atlantassa,
koska malaria oli tuhoisa siellä.
Malariaa kantavia hyttysiä on lähellä. Ne etsivät ihmisen verta iltapalaksi.
Malaria oli iso juttu tässä maassa.
Mutta se kuihtui isosta jutusta pieneksi ja katosi.
Malariaan ei enää kuolla, koska hallitsemme sitä.
Jos palaamme ajassa malarian hävittämisyrityksiin,
jotka aloitettiin 1900-luvun puolivälissä,
työkalut, joita silloin käytettiin, kuten ympäristön muokkaus,
jossa tuhottiin lisääntymispaikat ja ruiskutettiin hyönteismyrkkyjä.
Kaikki nämä toimivat silloin.
Ne eivät välttämättä ole oikeat työkalut juuri tällä hetkellä paikoissa,
joissa malaria on yhä vallalla.
Mäkihyppääminen on jännää, eikö?
Aloimme miettiä Melindan kanssa 1990-luvulla,
miten käyttäisimme resurssimme.
Kun tarkastelimme, mihin lapset kuolevat,
hämmästyimme, kun syitä olivat keuhkokuume, ripuli ja malaria.
Kun näin, kuinka vähän rahaa malariatutkimus sai, järkytyin kovasti.
Tonneittain DDT:tä käytetään tähän pelottavaan tautiin, joka iskee lapsiimme.
Sota on tuhoisaa ja kamalaa, mutta yksi sen tuomista keksinnöistä pelastaa henkiä.
Armeijat rahoittivat malariatutkimusta, koska sotilaita kuoli malaria-alueilla.
Sitten lääkkeet, jotka suojelivat sotilaita, olivatkin tarpeeksi hyviä,
eikä malaria ollut enää etusijalla.
Kaljuuntumislääkkeisiin laitetaan enemmän rahaa kuin malariaan.
Kaljuuntuminen on kamalaa.
Gatesin säätiö perustettiin vuonna 2000,
ja lasten henkien pelastaminen oli tärkeyslistamme ykkösenä.
Halusimme todella muuttaa asioita.
Malaria pahenee.
Sänkyverkoilla voi olla suuri merkitys.
Lopulta kehitetään rokote.
Amerikkalaisia kiehtovan hinta-laatusuhteen kannalta -
rahalle ei löydy parempaa vastinetta.
Tapasin Bill Gatesin juustohampurilaisten ääressä.
MUUSIKKO JA AKTIVISTI
Puhuimme globaalista terveydestä. Häntä loukkaa -
kaikki typerä ja mieletön tuhlaus,
mutta ihmiselämät ovat ykkösenä.
Se suututtaa häntä, mutta hän väittelee mistä vain.
Alkuaikoina meno oli villiä.
Kutsumme häntä Kill Billiksi.
Muistan tapaamisia, joissa oli valtiovarainministereitä, ja hän sanoi:
"Sinä valehtelet. Se on valhe. Tiedät, että se on valetta."
Minä vieressä…
Billissä on punkkarin vikaa. Sitä ei tule ajatelleeksi.
Uusia rokotuksia tarvitaan, jotta lapset voisivat elää.
Paljonko me kaikki yhtenä ihmiskuntana yritämme auttaa toisiamme?
Myönsimme 30 miljoonan apurahan malariatutkimukseen.
Järkytyin siitä, että se teki meistä alan suurimman lahjoittajan.
Malariaan kuolevat eivät saa ääntään kuuluviin markkinapaikalla.
Malarialla ei voi tienata.
Koiranruokamarkkinat ovat 40 kertaa suuremmat kuin malariamarkkinat.
Olemme puolittaneet äärimmäisen köyhyyden ja lapsikuolleisuuden vuodesta 1990.
Kun Bill sanoo, että voimme tehdä jotain, häntä on helppo uskoa.
Pystymmekö siihen?
Ilman muuta.
Kerro Diabatésta.
Diabaté johtaa malariatyötä Burkina Fasossa.
Hänellä on taustaa entomologiassa. -Hänkö on hyttystutkija?
Hän on maailman kärkeä ja tietää, missä hyttyset parveilevat paritellakseen.
Hei. Mukava nähdä. -Hei. Kiva nähdä sinuakin.
Ensinnäkin sanon sen, että tilastot ovat hyviä tarinankertojia.
Näistä 247 miljoonasta vuosittaisesta maailmanlaajuisesta tapauksesta -
Afrikassa on noin 235 miljoonaa tartuntaa.
Uskomatonta.
Tämän hetken ongelma on se, kun mietimme perinteisiä työkalujamme,
eli sänkyverkkoja, uusia lääkkeitä, että ne ovat tehneet uskomatonta työtä.
Nyt näyttää siltä, että ne ovat saavuttaneet suojarajansa.
Nykyisillä työkaluilla -
tuntuu siltä, että istumme kovaa ajavassa autossa -
ja päämääränä on Kuu. Miten pääsemme sinne?
Tarvitsemme erilaisen moottorin.
On nähtävä vaivaa ja tehtävä tutkimusta löytääksemme uusia työkaluja.
ANALYSOIDAAN
On löydettävä erilaisia työkaluja voittaaksemme malarian.
Meidän on löydettävä hyttyset paremmin ja estettävä niitä tartuttamasta ihmisiä.
Meidän on myös suojeltava ihmisiä paremmin.
Meidän pitää tappaa loiset, jotka tarttuvat ihmisiin.
Tarkastelemme myös sitä, miten voimme suojella piston saaneita,
jotta loinen ei saa mahdollisuutta saada jalansijaa.
Pohdimme näitä kysymyksiä yhä,
koska malarialoisella on monimutkainen elinkaari.
Loinen näyttää erilaiselta sen elinkaaren jokaisessa vaiheessa.
Malarialoisella on joukko monimutkaisia järjestelmiä,
joilla se hämmentää immuunijärjestelmää -
vältelläkseen immuunijärjestelmämme puolustautumista.
Loinen kehittyy.
Loinen kehittää nyt resistanssia lääkkeille,
joita olemme käyttäneet onnistuneesti.
Meidän on oltava loista nokkelampia kehittääksemme rokotteen.
Suuri tavoitteemme on tietysti kehittää tehokas rokote,
joka on halpa, luotettava ja jota voisi jakaa kaikkialle maailmaan.
Mullistavat RTS,S-malariarokotetutkimukset tehtiin täällä.
Ensimmäinen rokotetesti tehtiin näissä kahdessa huoneessa.
Olen viettänyt paljon aikaa näissä huoneissa.
Olin kehittänyt malariarokotetta lähes seitsemän vuotta.
Olimme innoissamme, kun aloitimme testin.
Luulin sen toimivan,
ja kun saimme tulokset, se oli suuri pettymys.
Joka toinen minuutti joku kuolee malariaan.
Niin se taitaa olla.
Se tarkoittaa noin 10 000 - 15 000 kuolemaa viikossa.
Joka viikko, joka vuosi.
Olemassa olevaa dataa on tutkittava ja kehitettävä toinen ratkaisu.
Se johti minut uudenlaiseen väliintuloon.
Olemme eristäneet monoklonaalisen vasta-aineen,
joka ehkäisee malariaa erittäin tehokkaasti.
Kysymys kuuluu: "Voisiko tämä toimia turvallisesti?"
Hyttysen pisto pistää muutama sata malarialoista ihmiseen.
Jos loisen voisi pysäyttää vasta-ainerokotteella,
malariaa voisi estää leviämästä ihmisisännän elimistössä.
Rokote sitoo loiset ennen kuin ne pääsevät maksaan.
Sitä kutsutaan isännän hallitsemiseksi. Rokote antaa halutun immuunivasteen.
Voimmeko antaa yhden annoksen kerrallaan -
ja antaako se vasta-aineannos suojan vuodeksi -
vai pitääkö toinen annos antaa kuuden kuukauden päästä?
Tutkimus on suunniteltu niin, ja olemme nyt puolivälissä.
Annamme yhden annoksen ja sitten tutkimme kuuden kuukauden dataa.
Valmista tuli.
Olemme koonneet 324 lasta rokotetutkimuksen toiseen osaan.
Tämä ruisku on 1 ml. Varmista, että se on 1 ml.
Vauva tuli tapaamiseensa. Hän ei ole sairas.
Mikä tapaaminen tämä on?
Käynti 112. -112.
Kyllä. -Selvä.
Rokotutkimukseen osallistuu lähinnä äitejä.
Olen Bernadina Odhiambo.
Olen 26-vuotias.
Olen kahden lapsen äiti.
Lasteni nimet ovat Ian ja Margaret.
Malariariski on suuri täällä Siayassa.
Voimme hallita tilannetta tekemällä tiettyjä asioita.
Pidän kodin mahdollisimman puhtaana.
Ympärillä ei ole seisovaa vettä.
Nukumme käsiteltyjen hyttysverkkojen alla.
Käytämme hyttyskarkotteita.
Kuulimme malariatutkimuksesta Siayan piirikunnassa.
Kiinnostuin kovasti, koska olen malarian uhri.
Vanhempi poikani sairastui malariaan, kun hän oli kahden kuukauden ikäinen.
Kun tutkimus käynnistyi, päätin lähteä mukaan.
Kun aloitimme tutkimuksessa, meidät kutsuttiin Kogeloon.
Ensin otettiin verikokeet.
Sen jälkeen heille annettiin malaria-annos.
Ajamme läntisen Kenian läpi, mutta täällä näkyy maissia.
Voisimme olla läntisessä Nebraskassa.
Tämä on toinen paikkamme, Kogelon lääkelaboratorio.
Kogelo on maaseutua.
Paikka on kuuluisa siitä, että presidentti Obaman isä syntyi täällä.
Jos kehittää uutta hoitokeinoa, on ymmärrettävä se,
että datasta on oltava tarkka kuva.
Olemme innoissamme, kun Bob on täällä -
kertomassa tuoretta tietoa malarian monoklonaalisista vasta-aineista.
Tervetuloa, ja kiitos, että tulitte.
Kun meidät kaikki rokotetaan, keho tuottaa vasta-ainereaktion.
Keho tuottaa hyviä vasta-aineita, jotka suojaavat.
Keho tuottaa vasta-ainetta, joka ei tee mitään.
Kehossa on vasta-aineiden joukkue.
Kuka tietää Michael Jordanin?
Koripalloilijan.
Eikö kukaan?
Entä Mbappén?
Varmistuuko voitto? Mbappé!
Miten taitavasti viimeistelty!
Oletetaan, että joukkueen jokainen pelaaja on Mbappé.
Joukkueen voiton todennäköisyys kasvaisi. Sellainen on monoklonaalinen vasta-aine.
Montako annosta pitäisi antaa?
Yksi annos toimii nyt kuusi kuukautta.
Haluaisimme, että yksi annos riittäisi vuodeksi.
Kiitos. -Kiitos kysymyksistä.
Useimmiten minulta kysytään vain hintaa.
Se on suurin este.
Suurin este ei välttämättä ole tieteellinen este.
Yritämme vakuuttaa ihmiset siitä, että teemme tämän halvemmalla.
Jos kustannuksia saadaan alas ja tehokkuutta reilusti ylös,
aina kun lapsi saa vasta-ainetta, hän ei saa malariaa.
Malarialääkkeet ovat aina olleet sellaisia,
että kun kuume huomataan, lääke annetaan.
Kiinapuut kasvavat korkeuksissa Etelä-Amerikassa,
ja joku keksi,
että jos keittää puun kuorta, joka on kiniiniä, ja jos sen juo,
malariasta toipuu hyvin nopeasti.
MALARIA PARANTUU KINIINILLÄ
Kiniinissä on kiinnostavaa se, että se on yksi tonic-veden ainesosista.
Tonic-sanalla viitataan lääkkeeseen, toniikkiin.
Merimiehet joivat tonic- tai kiniinivettä 1700- ja 1800-luvuilla -
ennaltaehkäisevänä lääkkeenä.
Se on kitkerää, joten Intian brittiläiset uudisasukkaat laittoivat sekaan giniä,
ja näin syntyi gin tonic.
Nykyään ei tietenkään juoda gin tonicia malarialääkkeenä.
Myös kahvilla on yhteys malariaan.
Kahvia mainostettiin alun perin malarialääkkeenä,
ja se on osa kahvin historiaa.
Kahvia mainostettiin 1800-luvun lopulle asti -
lääkkeenä malariakuumeeseen.
Muinaiset egyptiläiset kylpivät ihmisen virtsassa.
Roomalaiset käyttivät amuletteja, joissa oli taikasana "abrakadabra".
Sieltä se sana tulee. Sillä torjuttiin malariaa.
Malariaa on vaikea hävittää.
Epäonnistuneita yrityksiä on ollut useita.
Olemme puhuneet pitkään tartuntataudeista ja pohtineet, voimmeko hävittää ne.
Olemme onnistuneet kerran isorokon kohdalla.
Pääsimme lähelle polion kohdalla, mutta se ei ole vielä poissa.
Malarian kohdalla keskustelu on toisenlaista.
Mitä kuuluu? -Tony. Mitä kuuluu?
Kiva nähdä. Tervetuloa. -Kiitos.
Tule sisään.
100 VAIKUTUSVALTAISINTA
Se on tärkeä todiste vaiheesta,
joka on nyt käynnissä vasta-ainetutkimuksessa,
jota tehdään Keniassa ja muualla,
mutta pelkään, että menetämme huomion ennen kuin pääsemme loppuun.
Malarian eliminointi eri alueilla ja maissa -
on täysin mahdollista.
Hävittäminen klassisessa mielessä on vaikeaa -
hyttysten levinneisyyden, ilmaston ja hallinnan tarpeen vuoksi.
Toivon todella tieteeltä ratkaisua.
Lopulta työkalumme ovat niin hyviä, että olemme kunnianhimoisempia -
ja yritämme tehdä jotain äärimmäistä -
kuten tuhota loisen täysin yhdeltä alueelta.
Vaiheita ja lähestymistapoja on monia.
Voimme keskittyä hyttysiin, hoitoon tai ennaltaehkäisyyn.
Mitä kansanterveys tarvitsee? Mitkä ovat tieteelliset mahdollisuudet?
Joko keskitymme olemassa oleviin tieteellisiin mahdollisuuksiin -
tai luomme uusia.
Taistellakseen hyttysiä vastaan -
tieteilijät tutkivat jatkuvasti tauteja kantavia hyttysiä.
He etsivät uusia tapoja hallita ja tuhota niitä.
Päästäksemme nollaan ihmisille on annettava lääkettä,
mutta lisäksi on keskityttävä hyttysiin.
Yksi vaikeuksista on se,
että tämä sairaus on ehkäistävissä ja hoidettavissa.
Aloitin urani katsomalla hyttysten häkkiä -
ja tajusin yhtäkkiä, että jos hyttyset tappaa,
kaiken niiden aiheuttaman voi pysäyttää.
Historiallisesti ajateltuna DDT on tunnetuin hyttystorjuntatyökalu.
Sillä oli kielteisiä vaikutuksia,
ja ympäristöliike halusi, että käyttö lopetetaan.
On olemassa idea nimeltä geeniajuri,
jossa hyttysten genetiikkaa käyttämällä ne eivät voi kasvattaa populaatiotaan.
Se on jännittävintä, mitä meillä on.
Lähdin alalle, koska elävät olennot kiinnostivat jo lapsena,
ja matka Galápagossaarille sai minut lukemaan Darwinia.
Minua kiehtoi se,
miten tämä uskomattoman monimutkainen elämän seinävaate oli kudottu,
ja ajattelin: "Haluan oppia tekemään sitä.
Haluan oppia muokkaamaan lajeja."
Jos voisitte kehittää teknologian, joka hävittäisi malarian, tekisittekö niin?
CRISPRn on oltava osa ratkaisua.
CRISPR-genomieditointiteknologia viittaa geenisaksiin,
joilla voi leikata genomin tiettyä sekvenssiä -
ja luoda DNA-sekvenssin, joka sijoitetaan pois leikattavaan kohtaan.
Näin voitaisiin rakentaa geeniajuri,
jolla voisimme levittää yhdessä organismissa tapahtuvan muutoksen -
kokonaisiin populaatioihin luonnossa.
Täysitehoisessa versiossa tällä itsestään leviävällä geeniajurilla -
ei ole rajoja lajirajoja lukuunottamatta.
Eli jos populaatiossa on geenivirtaa, se leviää koko populaatioon.
Jos mukana on CRISPR, kyky muuttaa geenejä,
ja periytyvä geeniajuri,
voisimme muokata geenejä ja päättää, mikä periytyy.
Voisimme tehdä kaikista uroksia, eivätkä ne voisi enää paritella.
Jos kaikista tehdään uroksia, se on sen lajin loppu -
ja teoriassa sen sairauden loppu.
Jotkut kysyvät: "Voiko se levitä hyttysistä?
Voiko se levitä pölyttäviin hyönteisiin, jotka antavat meille hedelmiä?"
Näin voimakkaasta tekniikasta on kysyttävä tärkeitä kysymyksiä.
Hyttysistä on hyötyä yhteiskunnalle. Ne ovat osa luonnollisia ekosysteemejä.
Muut eläimet syövät niitä. Taimenet, lohet, yläjuoksulla ruokailevat.
Linnut ja lepakot syövät niitä.
Tietyt orkideat kuolisivat sukupuuttoon tiettyjen hyttyslajien mukana.
Hyttyset ovat arvokas osa ekosysteemiä.
Kun ekosystemistä poistetaan yksi laji, vaarana on troofinen kaskadi -
eli ei-toivottuja seurauksia muille ekosysteemeille.
Kun villamammutti kuoli sukupuuttoon,
kuolivat myös ne punkit, jotka ruokailivat sen iholla.
Pelkästään Afrikassa on yli tuhat hyttyslajia.
Poistamalla muutaman malariaa levittävän lajin, joita on katoavan vähän,
on hyvin epätodennäköistä, että jokin menisi ekologisesti pieleen.
Todennäköisyys ei ole nolla mutta pieni.
Tutkimus on pitkä prosessi.
Haluamme jotain heti, mutta jos haluaa tehdä tutkimusta,
kuten kun kehitämme tätä teknologiaa, se vie aikaa.
Olen mukana Target Malaria -projektissa.
Käytämme kehittyneitä geneettisiä työkaluja päästäksemme eroon malariasta.
Meillä ei ole geeniajurihyttysiä vielä Afrikassa monista syistä.
Siihen liittyy niin monta elementtiä, ja erilaisten osasten on sovittava yhteen,
jotta voimme olla varmoja siitä, että teknologia on vankkaa ja turvallista.
Malariaa esiintyy maaseudulla ja sadekauden aikaan.
Jos hyttyset saa levittämään tätä geeniä hankalallakin alueella,
jonne ei ole helppo päästä, hyttyset tekevät kaiken työn.
Meistä tämä työkalu tuo muutoksen,
mutta hyttysten vapauttaminen on todella helppoa.
Se vie minulta vain 30 minuuttia, mutta vei seitsemän vuotta päästä tänne.
Jos geeniajuria alkaa käyttää heti, se leviää, ja jos monia asioita -
ei pohdi ensin, tilanne menee vaikeaksi.
Yhteisöön on tutustuttava, jotta saa sosiaalisen luvan.
Sen saanti ei ole yhtään varmaa. Meidän on saatava yhteisö puolellemme.
En voi vain ilmestyä johonkin kylään hyttysämpärin kanssa,
koska olen tieteilijä ja toimin kansan hyväksi.
Ihmisten pitää ymmärtää, mitä teemme.
Huomenta.
Miten menee?
Hienosti. Kiitos.
Huomenta.
Miten voit? -Hyvin.
Hienoa. Kiitos.
On ilo toivottaa teidät tervetulleiksi.
Tämä on meidän hyönteistarhamme. Kaikki hyttyset ovat täällä.
Tiedämme, että paikallisilla on monia huolenaiheita,
joten joskus on hyvä kutsua yhteisön johtajat -
hyönteistarhaan ja näyttää heille hyttyset, miten niitä muokataan,
ja antaa heidän kysyä kaikenlaisia kysymyksiä.
Kuten näette, koko rakennus on maalattu valkoiseksi.
Silloin on helpompi nähdä seinällä olevat hyönteiset.
Jos seisoo tässä, voi tuntea tuuletinten puhalluksen.
Kaikki tehdään niin, että hyttyset pysyvät sisällä.
Kaikki tämän linjan hyttyset ovat geenimuunneltuja.
Tässä on parafiini, joka on kuin ihmisen iho.
Mukana on myös lämmönlähde.
Se lämmittää parafiinia, ja hyttyset tuntevat sen heti.
Kun ne tuntevat sen, ne tulevat ja alkavat imeä.
Opin tänään paljon hyönteistarhassa.
Hämmästyin siitä, miten hyttystä voi muokata.
Hyttynen on niin pieni,
ja jos he voivat muokata sitä, se on hämmästyttävää.
Tuota kutsutaan DNA:ksi.
Kun muutos on integroitu hyttysen genomiin,
sillä on punaiset silmät.
Eli eikö hyttysillä, joita ei ole muokattu, ole punaisia silmiä?
Niillä ei ole punaisia silmiä.
On vaikea muuttaa lajin genetiikkaa -
ja tietää varmasti, mitkä sen lopulliset seuraukset ovat.
Voimme muokata yhden solun tiettyä reseptoria, joka estää saamasta HIV:tä.
Se lisäisi mahdollisuutta sairastua Länsi-Niilin virukseen.
Useimmat sanoisivat nykyään, että valinta on helppo,
mutta onko niin myös 10 000 vuoden päästä.
Ehkä Länsi-Niilin virus tuhoaakin ihmiskunnan.
Tulevaisuuteen on vaikea nähdä.
Ymmärrämme heitä, jotka sanovat,
että malarian aiheuttamien kuolemien vähentäminenkään -
ei oikeuta Pandoran lippaan avaamista.
Olen täysin eri mieltä.
Jos tuhoamme muutaman lajin Afrikassa,
vähennämme tautitaakkaa 80 prosentilla.
Se ei ole tohtori Pahan työkalulistalla,
ja valitettavasti lista ei ole lyhyt.
Tämä ei ole listalla. -Ei.
Usein ihmiset tulevat sanomaan, että jos hyttyset tuhotaan, mitä tapahtuu.
Kysyn sitten, että entä ne vuosittaiset 600 000 kuolemaa.
Jotain pahaa tapahtuu jo.
Asialle on tehtävä jotain.
On edelleen vaikeaa tulla toisaalta -
ja kertoa maalle, että haluamme käyttää kansaa -
ja että siitä voi olla suuri hyöty, mutta emme ole varmoja, ja lopulta -
päätämme, mitä teknologialla teemme, kun olemme sen luoneet.
Koko kolonialismin historia on sitä, että valkoiset ihmiset menevät Afrikkaan -
käyttääkseen ihmisiä siellä kuin jotain mineraaleja.
Väestö todella haluaa hankkeen menestystä,
koska olemme nähneet vakavia malariatapauksia…
PIIRIN EDUSTAJA
…ja ihmiset odottavat sopivaa ratkaisua epätoivoisesti.
Ympäristö on heidän. He päättävät.
En asu Afrikassa, eivätkä lapseni ole vaarassa sairastua.
Mutta jos lapseni olisivat vaarassa ja asuisivat siellä,
sanoisin: "Tehkää se nyt."
Se leviää itsestään. Ei enää ekologisia paikallisia kenttäkokeita.
Jos lapseni olisivat vaarassa, käskisin tehdä sen. Ei pelleillä enempää.
Tämä on hyvä esimerkki siitä, miksi meidän kehittyneissä maissa -
on kiinnitettävä huomiota maailmanlaajuisiin sairauksiin.
Siihen on kaksi syytä.
Meillä on moraalinen vastuu rikkaana maana siitä,
ettei kukaan joutuisi sairastamaan ehkäistävissä olevia sairauksia -
vain synnyinpaikkansa vuoksi.
Mutta mukana on myös valistunut oma etu, kun on kyse tartuntataudeista.
Ne voivat hiipiä muille alueille.
Tautikeskus julkaisee varoituksen -
vahvistettuaan viisi malariatapausta Yhdysvalloissa.
Uutinen Marylandistä…
Ensimmäinen malariatartunta yli neljään vuosikymmeneen.
Malaria on hyvin anteeksiantamaton.
Jos pohdimme ilmastonmuutosta, yhä useammat asiat menevät pieleen.
Emme halua maailmasta paikkaa, jossa jos jokin menee pieleen,
satoja tuhansia kuolee ehkäistävään malariaan.
Etenkin Yhdysvaltojen eteläiset osat -
ovat herkkää aluetta, koska ilmasto on hyvin lämmin -
ja siellä on Anopheles-hyttysiä.
Paikallisen leviämisen mahdollisuus on todella huolestuttavaa.
MARYLANDISSÄ ENSIMMÄINEN PAIKALLINEN MALARIATARTUNTA 40 VUOTEEN
Hyvää iltaa. -Hyvää iltaa.
Miten perhe voi? -Hyvin.
Onko kaikki hyvin? -On.
Tiedättekö, mitä aamulla tapahtui? -Mitä?
Kävin laboratoriossa katsomassa, miten malariatyö on sujunut.
Miten muokatun hyttysen tunnistaa?
Muokatuilla hyttysillä on punaiset silmät.
Miten voitte, äiti ja Ian? -Hyvin.
Tervehdi lääkäriä, Ian!
Okei.
Onko lapsella ollut ongelmia -
viimeisen kuukauden aikana klinikkakäyntinne jälkeen?
Hän voi hyvin. -Selvä.
Haluaisitko kertoa lapsesta jotain?
Siitä on nyt kuusi kuukautta.
Kotikäynnit, klinikka, kotikäynti ja klinikka.
Olen etuoikeutettu, kun saan olla osa tätä tutkimusta,
koska poika on voinut hyvin.
Hänellä ei ole ollut malariaa kuuteen kuukauteen.
Aiemmin pelkäsin, koska olen yksi malarian uhreista.
Vaikka ei ole todistettu, että rokote toimii,
toivomme, että muutaman vuoden päästä se toimii.
Nöyrä rukoukseni on,
että tämä vasta-aine -
alkaa toimia.
Minua ei siis pelota.
Jäävätkö muokatut hyttyset -
laboratorioon?
Muokattuja hyttysiä ei tarvitse pelätä.
Tavoitteemme on hävittää naarashyttyset -
voidaksemme taistella malariaa vastaan.
Se pelottaa, koska kuulemme usein, että valkoiset ovat tehneet sitä ja tätä -
ja tuoneet uusia tauteja.
Labrassa näkee,
että tutkimus on henkeäsalpaavaa,
he tekevät kovasti töitä ja työ etenee todella hyvin.
On tärkeää muistaa, että malaria on köyhyyden sairaus.
Kun lapset ovat sairaita, he eivät voi mennä kouluun eivätkä opi.
Kun he eivät opi, he eivät saa töitä eivätkä voi ansaita elantoaan.
Vanhempien on huolehdittava heistä. He eivät voi ansaita elantoa.
Heidän pitää käyttää rahaa malariahoitoihin,
jolloin terveysmenot kasvavat. Siitä kierteestä eroon pääseminen -
on tärkeää, jotta pääsisi pois köyhyyden kierteestä.
Niin kauan kuin malaria tappaa ihmisiä täällä Afrikassa -
ja tuhoaa taloutemme kokonaan,
meillä on vaikeuksia kehittyä.
Juureni ovat täällä. Synnyin ja vartuin täällä.
Koko perheeni on täällä.
Kukaan ei rakenna maatani puolestani.
Minun on tehtävä se. Meidän on tehtävä se.
Heippa.
-Heippa.
Toivon, että pystymme hävittämään malarian elinaikanani.
Minä haluan hävittää sen elinaikanani, mikä on tiukempi rajoitus, joten…
Olet hyvässä kunnossa. Pysy terveenä.
Aina on jotain ennen kuin syöttää sen,
jolloin keksii, mitä laittaa kehotekenttään,
mutta matematiikan asiantuntija…
Bill Gates on siellä, missä hänen pitäisi olla.
Laajennukset…
Ajatus siitä, että sellainen mieli yrittää murtaa koodin -
ja tekee kaikenlaista.
Se on tosi hyvä juttu.
Luomalla, sanotaan sitä järjestelmän arkkitehtuuriksi…
Jos häntä ei olisi, hänet pitää keksiä, mutta kukaan ei uskoisi sellaista hahmoa.
Hän on mies, joka haluaa olla hyödyllinen.
Se on tavallaan kaunista. Kyse on tuloksista.
Jopa miehet, joilla on syvimmät taskut,
eivät voi korjata näitä ongelmia. Ne ovat liian isoja.
Valtion on osallistuttava. Tällöin asiasta puhuminen astuu kuvioihin.
Tässä tarinankerronta ja -kertojat astuvat kuvioihin.
Vasen ja oikea aivolohko puhuvat. Siellä meidän pitää olla.
Maailma kohtaa monia isoja haasteita juuri nyt,
mutta voimme ratkaista ne.
Maailma on parantunut paljon. Nautin siitä, että olen pieni osa sitä.
Haasteita ovat poliittinen polarisaatio,
rajalliset resurssit ja ilmastokatastrofin välttäminen.
Meidän on edistettävä innovaatiota päästäkseemme haasteiden edelle.
Se onnistuu.
Meneekö siihen 15, 20 vai 30 vuotta?
Se riippuu hienosta työstä ja tärkeysjärjestyksestä.
Tekstitys: Eveliina Paranko